
RAPORT
asupra propunerii legislative privind acordarea de despăgubiri în cazul calamităţilor produse de seceta excesivă în agricultură în anul 2007
În conformitate cu prevederile art. 95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice  a fost sesizată spre dezbatere, în fond, cu propunerea legislativă privind acordarea de despăgubiri în cazul calamităţilor produse de seceta excesivă în agricultură în anul 2007, transmisă cu adresa nr.  Pl-x 16 din 4 februarie 2008, înregistrată sub nr. 24/25  din 4 februarie 2008.   

Potrivit prevederilor art. 75 din Constituţia României, republicată, şi ale art.92 alin. (9) pct.2, din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de prima Cameră sesizată, a respins iniţiativa legislativă în şedinţa din 17 decembrie 2007.

Consiliul Legislativ a avizat favorabil iniţiativa legislativă, cu unele observaţii şi propuneri, conform avizului nr. 1265 din 24 septembrie 2007 iar Guvernul  nu susţine iniţiativa legislativă.
Propunerea legislativă are ca obiect de reglementare acordarea unor despăgubiri şi producătorilor agricoli, persoane fizice şi juridice, afectaţi de calamităţile produse de seceta excesivă din anul 2007, care nu au încheiat contacte de asigurare-reasigurare, prin derogare de la art.5 alin.(1) din Legea nr.381/2002 privind acordarea despăgubirilor în caz de calamităţi naturale în agricultură, cu modificările ulterioare.
În conformitate cu prevederile art. 61 din Regulamentul Camerei Deputaţilor, republicat, membrii comisiei au examinat proiectul de lege sus menţionat, în şedinţa din 11 martie 2008.
La dezbaterea propunerii legislative a participat ca invitat,în conformitate cu prevederile art. 54 şi 55 din Regulamentul Camerei Deputaţilor, republicat, domnul Töke István, secretar de stat în Ministerul Agriculturii şi Dezvoltării Rurale. 

Din numărul total de 26 membri ai Comisiei pentru agricultură, silvicultură, industrie alimentară şi servicii specifice au fost prezenţi la lucrări 26 de membri. 
În raport cu obiectul şi conţinutul său,  propunerea legislativă face parte din categoria legilor organice. 

În urma dezbaterii propunerii legislative privind acordarea de despăgubiri în cazul calamităţilor produse de seceta excesivă în agricultură în anul 2007 s-a hotărât, cu majoritate de voturi (18 voturi pentru respingere şi 8 voturi împotriva respingerii), respingerea pentru următorul motiv: 
- acordarea de despăgubiri şi producătorilor agricoli care nu au încheiat contracte de asigurare-reasigurare implică majorarea cheltuielilor bugetare, fiind necesar, în această situaţie, să se prevadă şi sursa de finanţare (art.15 din Legea nr.500/2002).

